Alaun

Alaun (iberiar idazkeraz: ) iberiar hiria izan zen. Egungo Alagón inguruan omen zegoen, baina ezin izan da aztarnategia aurkitu. Erromatarren aurreko sedetaniar herriarena izan zela uste dute, nahiz eta zenbait iturriren arabera, bi talde horien arteko mugatik gertu egoteagatik lusoniar zeltiberiarrena izan zitekeen. Klaudio Ptolomeoren esanetan, bere historiaren garairen batean baskoiena ere izan zitekeen, agian Gneo Ponpeio Magnoren garaian, hau da k.a. 70. urte inguruan.

Botorritako brontzeetan agertzen da, bigarrenean batez ere.

Etxe-txanpona 
Alaunek brontzezko txanponak baino ez zituen egin. Aurreko aldean txanponek hiru delfinez inguratutako buru bizargabe bat dute, eta atzeko aldean zaldun bat, palma batekin. Zatitzailean, erdi eta laurdenetan  aurrealdeko ikonografia bera agertzen da; lehenengoen atzealdean, berriz, zaldi bat dago lauhazka, eta bigarrenak erdi pegaso bat zaldun eta guztiz.

Erreferentziak

Kanpo estekak 

Baskoien hiriak
Iberiar herriak
Aragoiko historia